

**บันทึกข้อความ**

**ส่วนราชการ** สำนักงานศึกษาธิการภาค ๙ กลุ่มบริหารงานบุคคล โทรศัพท์ ๐ ๓๘ ๕๑๒ ๑๙๐

**ที่** ศธ ๐๒๔๐/  **วันที่**  ๑๘ มิถุนายน ๒๕๖๗

**เรื่อง** การประเมินคุณธรรมและความโปร่งใสในการดำเนินงานของสำนักงานศึกษาธิการภาค ๙

ด้านการเปิดเผยข้อมูลสาธารณะ (Open Data Integrity and Transparency Assessment : OIT)

**เรียน** ศึกษาธิการภาค ๙

ตามคำสั่งสำนักงานศึกษาธิการภาค ๙ ที่ ๓๙/๒๕๖๗ เรื่องแต่งตั้งคณะกรรมการ ด้านการประเมินคุณธรรมในการดำเนินงานของหน่วยงานภาครัฐ ด้านการเปิดเผยข้อมูลสาธารณะ (Open Data Integrity and Transparency Assessment : OIT) สำนักงานศึกษาธิการภาค ๙ ประจำปีงบประมาณ พ.ศ. ๒๕๖๗ สั่ง ณ วันที่ ๒๖ เมษายน ๒๕๖๗

**ตัวชี้วัดที่ ๒๓** ช่องทางแจ้งเรื่องร้องเรียนการทุจริตและประพฤติมิชอบ ดำเนินการ เสร็จเรียบร้อยแล้ว โดยประสานงานกับผู้ดูแลพัฒนาเว๊บไซต์ของสำนักงานศึกษาธิการภาค ๙ มีองค์ประกอบด้านข้อมูลรายละเอียดตามคู่มือการประเมินคุณธรรมและความโปร่งใสในการดำเนินงานของหน่วยงานในสังกัดสำนักงานปลัดกระทรวงศึกษาธิการ ประจำปีงบประมาณ พ.ศ.๒๕๖๗ ดังแนบ รายละเอียดช่องทางร้องเรียนปรากฏในเว๊ปไซต์ ศธภ.๙ <http://www.reo9.obec.in.th/> จำนวน ๒ ช่องทาง ช่องทางที่ ๑ เป็นช่องทาง แจ้งร้องเรียนเรื่องทั่วไป ช่องทางที่ ๒ เป็นช่องทางแจ้งเรื่องร้องเรียนการทุจริตและประพฤติมิชอบ โดยใช้ Google Forms ทั้งสองช่องทาง เป็นช่องทางออนไลน์ที่บุคคลภายนอกสามารถแจ้งเรื่องร้องเรียนเกี่ยวกับ การทุจริตและประพฤติมิชอบของเจ้าหน้าที่ของหน่วยงาน โดยแยกต่างหากจากช่องทางการร้องเรียน เรื่องทั่วไป เป็นช่องทางที่มีการคุ้มครองข้อมูลของผู้แจ้งเบาะแส และสามารถเข้าถึงหรือเชื่อมโยงไปยังช่องทางข้างต้นได้จากเว๊บไซต์หลักของหน่วยงาน ทั้งนี้ได้รับข้อเสนอแนะจากผู้ดูแลพัฒนาเว๊บไซต์ของสำนักงานศึกษาธิการภาค ๙

จึงเรียนมาเพื่อโปรดทราบและพิจารณา หากเห็นชอบ โปรดอนุญาตให้แอดมิน ศธภ.๙ (นายสัจจา จุ่นบุญ นักวิชาการศึกษาชำนาญการ) นำเข้าสู่ระบบการประเมินออนไลน์ <https://ita-opsonline.moe.go.th/authen> ต่อไป

(นายวรพงษ์ ครุฑปราการ)

นิติกร

“เรียนดี มีความสุข”